**PREVENCIJA POREMEĆAJA U PONAŠANJU – SIR**

(Uputstva studentima za izradu rada)

**I Obaviti razgovor sa jednim učenikom/com srednje škole**.

U materijal uneti sledeće podatke o učeniku:

- Pol učenika

- Kalendarski uzrast učenika (npr. 17 godina i tri meseca)

- Razred i škola koju učenik pohađa, mesto u kojem učenik pohađa školu

- Da li učenik pohađa srednju školu u mestu svog stanovanja, ili putuje svakodnevno u

školu, ili je smešten u domu učenika?

- Sa kim učenik živi u porodici ?

Učeniku postaviti sledeća pitanja:

1. Da li imaš nekih problema u školi, u vezi sa učenjem, u odnosu prema nastavnicima, u odnosu prema učenicima,…)? Ako dete istakne da nema problem, postaviti mu pitanje: Kakve problem u školi imaju tvoji drugovi i drugarice? (zatim nastaviti sa istim pitanjima koja slede, ali iz ugla druga (drugarice).

2. Šta misliš, zbог čega se javlja taj problem?

3. Da li si razgovarao/la sa roditeljima u vezi ovog problema, ili sa nekim u školi (razrednim starešinom, nastavnikom, pedagogom, psihologom, …?

4. Šta misliš, da li i kako ovaj problem može da se reši?

**II Obaviti razgovor sa jednim roditeljem** (starateljem) ovog, ili nekog drugog učenika srednje škole.

U materijal uneti sledeće podatke o roditelju:

- Otac, ili majka učenika

- Školska sprema roditelja (osnovna škola, srednja , viša, visoka,…) i zanimanje

- Da li je roditelj zaposlen, gde i na kojim poslovima radi?

- Broj dece u porodici

- Da li je porodica potpuna, ili je roditelj samohran, ili su razvedeni roditelji,…?

Roditelju postaviti sledeća pitanja:

1. Da li Vaše dete ima nekih problema u školi, u vezi sa učenjem, u odnosu prema nastavnicima, u odnosu prema učenicima,…)? (Ako roditelj istakne da dete nema problem, postaviti mu pitanje o eventualnim problemima drugova ili drugarica iz razreda, kao i u slučaju razgovora sa učenikom).

2. Šta mislite, zbог čega se javlja taj problem?

3. Da li ste razgovarali sa detetom o ovom problemu, ili sa nekim u školi (razrednim starešinom, nastavnikom, pedagogom, psihologom, …?

4. Šta mislite, da li i kako ovaj problem može da se reši?

**III** Kada prikupite odgovore učenika i roditelja, potrebno je da ih **povežete sa mogućim poremećajima u ponašanju učenika** (odabrati jedan poremećaj od onih koje smo obrađivali, za koji mislite da je moguće da se desi na osnovu iznetog problema učenika, ili je već jasno vidljiv, kao što je npr. agresivnost, slaba koncentracija,…, ili koji mogu da se dese zbog iznetog problema.Tako ćete odrediti **naslov ovog rada** (Nastavni predmet: Prevencija poremećaja u ponašanju; Samostalan istraživački rad, Tema: …).

**IV Pripremiti materijal** (Word document ili Power Point).

Na naslovnoj strani treba uneti podatke o Fakultetu, nastavnom predmetu, temi (npr. Agresivnost učenika srednje škole), podaci o nastavniku i studentu (ime i prezime, broj indeksa).

Zatim ukratko dati teorijski pristup problemu (osnovni podaci iz literature, o poremećaju, uzrocima i mogućim pravcima preventivnog delovanja na učenike).

Sledi opis aktivnosti (šta ste radili za potrebe pripreme ovog rada), zatim predstavljanje podataka o učeniku, pitanja i njegovih odgovora, nakon toga podataka o roditelju, pitanja i odgovora.

Dalje treba uraditi analizu i povezivanje odgovora učenika i roditelja, izneti sopstvena razmišljanja o datom problemu i predstaviti moguće mere preventivnog rada vaspitača sa učenikom i roditeljima, kako bi se rešio postojeći problem (opisati kako bi delovali u datoj situaciji).

Na kraju napisati kratak zaključak o svemu što ste napisali i navesti literaturu koju ste koristili za pisanje teorijskog dela rada (literatura za ispit ili dodatna literatura koju je student sam odabrao). Literaturu navesti pravilno, prema APA standardima, o ovome možete videti u uputstvima za autore članaka u onlajn časopisu *Zbornik Instituta za pedagoška istraživanja*.

Na kraju rada navesti mejl adresu studenta.

Materijal poslati na mejl adresu **ana.miljkovic@pefja.kg.ac.rs**, najkasnije do **05. novembra 2022.**

Ass. MA Ana Miljković